o
Viimeisen 12 vuoden ajan olemme järjestäneet
Kaikkien Kansojen rukouskonferenssia ja
vartiomiesten Israelinmatkaa 15 päivän ajan
juutalaisten syysjuhlien aikaan.
Osallistujat ovat tulleet 225 maasta ylistämään kuningasta yhdessä.
Ylistystä on ympäri vuorokauden, ja ylistyksenjohtajat ylistävät
maailman 12 yleisimmällä kielellä.
Kaikki kansakunnat saavat oman aikansa
katua ja rukoilla kansansa puolesta.
Rosh Hashanan ja Jom kippurin aikaan rukoilemme juutalaisen kansan ja
juutalaisten maahanmuuton puolesta. Rukoilemme myös, että juutalaiset
ja arabit löytäisivät sovinnon keskenään ja Jumalan kanssa.
Järjestämme 3 päivän rukousmatkan Jerusalemissa, ja 3 päivän
rukousmatkan juutalaisiin siirtokuntiin Juudeaan ja Samariaan.
Seisomme heidän rinnallaan
ja rohkaisemme heitä, etteivät he antaisi maataan pois,
vaan perisivät perintömaansa Israelin sydänmailla.
Käymme eri seurakunnissa ja myös arabiuskovien luona.
Tarkoituksemme on seisoa muurinaukossa kaikkien kansojen ja
Israelin puolesta, sekä myös arabikansojen puolesta, koska
Jesajan kirjan 19. luvussa Egypti, Israel ja Syyria
ylistävät yhdessä Jumalaa, ja ovat siunaus koko maailmalle.
Meillä oli tapaaminen Knessetissä, ja Rabbi Beni Alon sanoi, että me
olemme kuin oikea Yhdistyneet Kansakunnat, koska osallistujia on
kaikista kansoista ja seisomme yhdessä Jerusalemissa.
YK:ssa käytetään Raamatun jaetta,
jossa kerrotaan miekkojen vantaiksi takomisesta,
mutta YK ei puhu siitä, miten laki lähtee Siionista, ja
Herran sana Jerusalemista.
Uskomme, että Jumalan lopunaikojen suunnitelmat keskittyvät Jerusalemiin,
ja että Hän yhdistää kaikki kansat Messiaassa ja Aabrahamin Jumalassa.
Raamatun mukaan lopun aikoina kaikki kansat virtaavat Jerusalemiin.
Näemme tämän toteutuvan, kun kansat virtaavat tänne
Rosh Hashanan ja lehtimajajuhlien aikaan.
Muutimme vähän aikaa sitten vaimoni kanssa Yhdysvalloista Jerusalemiin.
Haluan jerusalemilaisten puolesta kiittää suomalaisia siitä, että
he juhlivat kanssamme Israelin 60. juhlavuotta osallistumalla marssiin.
Muistaakseni suomalaisia osallistui noin 400.
He olivat hyvin innokkaita ja rakastavia.
Juutalaisena haluan toivottaa teille siunausta,
Jumala siunaa kaikkia vanhurskaita.
Toivon näkeväni teidät uudestaan jo ennen seuraavaa paraatia.
Toivotan teidät tervetulleiksi.
Jos haluat nähdä muutosta elämässäsi tai seurakunnassasi,
rukoile Israelin pelastumisen puolesta. Tästä lähtee elämä.
Tämä asia on Jumalan sydämellä. Meidän täytyy pysyä Hänen sanassaan.
Rukoilkaa Herraa pelastamaan heidät. Herra, anna meille anteeksi.
Älkää pelkästään rukoilko rauhaa Jerusalemille.
Rauha syntyy vasta sitten, kun rauhan Kuningas hallitsee.
Ei ennen sitä.
Meidän täytyy rukoilla, että Israelin kansa palaa Jumalansa luo.
Kun he palaavat, ihmeitä alkaa tapahtua ja ihmisiä tulla uskoon,
koska poika on palannut Isänsä tykö,
eikä taivaassa ole suurempaa ilon aihetta, kuin tämä.
Teille juutalaisille täällä haluan sanoa: rakastan teitä.
Rakastan teitä todella. Itken takianne. Seison rinnallanne.
En halua enää tuhota teitä, vaan seisoa rinnallanne, ja
kutsua teitä vanhurskauteen ja Jumalan pelkoon.
Tulkaa ottamaan paikkanne Jumalan suunnitelmassa.
Tervetuloa Raamatunopetukseen "Israel Jumalan suunnitelmassa".
Vieressäni on tohtori Gershon Nerel Jad Hashmoonasta.
Olemme puhuneet israelilaisten asettumisesta luvattuun maahan
ja tuomareista, jotka hallitsivat heitä. Mutta he halusivat kuninkaan.
Jumala antoi heille kuningas Saulin, joka ei kuitenkaan ollut uskollinen.
Profeetta Samuel voiteli kansalle uuden kuninkaan, Daavidin.
Mikä merkitys on sillä, että Daavid oli Juudan sukukuntaa?
Herra päätti valita seuraavan kuninkaan Juudan sukukunnasta.
Juudan alue oli Jerusalemin eteläpuolella.
Saul oli pohjoisesta, Benjaminin sukukunnasta.
Daavid syntyi pienessä Beetlehemin kaupungissa, 3-4 kilometriä
Jerusalemista etelään.
Vanhan testamentin profetiat kertovat, että Messias tulee
Juudan Beetlehemistä.
Miikan kirjan luvussa 5 kerrotaan,
kuinka hallitsija tulee Beetlehemistä.
Daavidin perhe oli tästä kaupungista.
Myös Jesajan luvussa 11 kerrotaan Iisain puun juuresta.
Daavidin perheellä ja messiaalla on siis yhteys.
Jumala oli tyytyväinen Daavidiin. Miksi?
Jumala oli mielissään Daavidista tämän tottelevaisen asenteen takia.
Hän ei ollut täydellinen. Hän oli syntinen, niinkuin me olemme.
Mutta hän halusi kuunnella ja totella Herraa.
Jopa sen jälkeen, kun hän otti toisen miehen vaimon, Batsheban,
hän teki suuren synnin, mutta katui koko sydämestään ja pyysi anteeksi.
Voitko antaa esimerkin Daavidin nöyrästä asenteesta.
Eräs tapaus sattui Kirjat Jearimissa, jossa nyt olemme.
Liitonarkkia säilytettiin täällä sen jälkeen, kun se saatiin takaisin
filistealaisilta. Kuningas Daavid vei arkin pois Kirjat Jearimista.
Kirjat Jearim sijaitsee noin 15 kilometriä Jerusalemista länteen.
Daavid toi arkin Jerusalemiin iloisen kulkueen saattelemana.
Hän itse tanssi arkin edellä, ja hänen vaimonsa Michal halveksi sitä.
Hän nauroi ja ihmetteli, miksi Israelin kuningas tanssii arkin edellä.
Mutta häntä rangaistiin ja hän jäi hedelmättömäksi.
Kuningas Daavid oli valmis nöyrtymään Herran edessä.
Mitä muuta erityistä Daavidissa oli?
On erityistä, että hän oli rukouksen mies.
On kirjoitettu, että hän rukoili aina.
Hän keskusteli Herran kanssa jatkuvasti.
Se tapahtui avoimesti, ilman kirjoja.
Hän pyysi neuvoa rukouksessa.
Erityisesti Psalmien kirjasta löytyy paljon henkilökohtaisia rukouksia.
On rohkaisevaa nähdä, kuinka hän luotti Herraan.
Esimerkiksi Psalmissa 51 hän sanoo, ettei Herra torju särjettyä sydäntä.
Herra ottaa vastaan jokaisen, joka lähestyy häntä särjetyin sydämin.
On sanonta, ettei mikään ole niin kokonainen, kuin särjetty sydän.
Tätä Herra haluaa, ja Daavid oli siitä hyvä esimerkki.
Oliko Daavid myös profeetta?
Erityisesti Uudesta testamentista voimme nähdä, että
Daavidin psalmit olivat profeetallisia.
Psalmi 22 on hyvin tärkeä messiaaninen psalmi, joka puhuu
ristiinnaulitsemisesta ja Jeesuksen huudosta ristillä.
"Jumalani, Jumalani, miksi minut hylkäsit?"
Tästä kaikesta oli profetoitu psalmissa 22.
Kuinka Daavidin vaikutus voidaan nähdä Jerusalemin historiassa?
Daavidin kaupunki on vähän Moorian vuoren eteläpuolella.
Daavid teki Daavidin kaupungista valtakuntansa pääkaupungin,
koska se sijaitsi suunnilleen luvatun maan keskellä.
Jerusalemista tuli 3000 vuotta sitten Israelin pääkaupunki.
Hän kutsui kaupunkiaan Siioniksi.
Siion ja Jerusalem tarkoittavat samaa asiaa,
ja usein ne viittaavat myös Israelin maahan ja kansaan.
Israelin kansallislaulussa myös mainitaan Siionin maa ja Jerusalem.
Kuinka kauan Daavidin kuninkuus kesti, ja kuka häntä seurasi?
Daavid hallitsi Hebronissa ja Jerusalemissa 40 vuotta,
7 vuotta Hebronissa, ja 33 vuotta Jerusalemissa.
Hänen seuraajakseen tuli hänen poikansa Salomo,
joka sai Daavidiin valtakunnan hallittavakseen.